lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lt de fr en es lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Pasniegtas sabiedrisko mediju balvas “Kilograms kultūras 2021” – ZZ.lv
Vārda dienas svin: Elma, Menarda, Elna
andra.ozola@zz.lv - 20.02.2022 - 8:15
19. februāra vakarā tiešraidē Latvijas Televīzijā (LTV) un Latvijas Radio (LR) pasniegtas Latvijas sabiedrisko mediju gada balvas kultūrā – “Kilograms kultūras 2021”. Apbalvojumus saņēma aizvadītā gada spožākie kultūras notikumi deviņās nominācijās, informē pasākuma rīkotāji.
Par gada notikumu skatītāji un klausītāji atzina Imanta un Gido Kokaru simtgadei veltīto svētku dziesmu vakaru “BrāliBrāli”, kas notika 14. augustā Mežaparka Lielajā estrādē. “Šis ir tāds brīdis, kad man laikam būtu vieglāk diriģēt nekā runāt. Paldies katram Latvijas dziedātājam un katram kordiriģentam par to, ko mēs darām,” pateicību pauda dziesmu vakara mākslinieciskais vadītājs Romāns Vanags.
Balvas nominantus, kā ierasts, izvirzīja žūrija – Latvijas Televīzijas, Latvijas Radio un sabiedrisko mediju portāla LSM kultūras jomas profesionāļi –, bet uzvarētājus balsojumā izvēlējās skatītāji un klausītāji.
Kategorijā “Mūzika” balvu saņēma Elīnas Garančas un Raimonda Paula koncerts “Ja tevis nebūtu…”, kas notika 24. jūlijā Latvijas Nacionālajā teātrī. Balvu saņēma Raimonds Pauls: “Liels paldies! It sevišķi manai partnerei Elīnai Garančai – ar viņu strādāt kopā bija ne tik viegli, bet rezultāts – labs. Prieks būt kopā ar tādu dziedātāju. Ceru, ka Elīna tagad dzird. Es saku maigus vārdus, ko parasti nedaru. Paldies, Elīna!” Video sveicienā Elīna Garanča pateicās skatītājiem: “Paldies publikai – jūs esat tie, kuru dēļ ejam uz skatuves. Jūsu mīlestība ir tā, kas mūs uztur. Šāds novērtējums dod lielu dzinuli strādāt tālāk.”
Saturs turpināsies pēc reklāmas.
Kategorijā “Literatūra” zeltīto kilograma atsvaru ieguva Andra Kalnozola romāns “Kalendārs mani sauc”. Balvu saņemot, grāmatas redaktors Henriks Eliass Zēgners teica: “Esmu pārliecināts, ka Andra Kalnozola romāns “Kalendārs mani sauc” ir ģeniāls romāns. Iracionālā sajūta caurvijas visās grāmatas nodaļās. Liels paldies Ingai, Sašai un visiem pārējiem kolēģiem no izdevniecības “Orbīta”. Paldies no sirds arī lasītājiem. Novēlu visiem biežāk domāt par to, kas ir svarīgi, un atcerēties, ka mīlestība ir darbības vārds.”
“Kilograms kultūras 2021” apbalvojumu kategorijā “Pārsteigums” saņēma Kristiana Brektes sienas gleznojums “Veltījums Džemmai Skulmei”. Balvu saņemt ieradās pats mākslinieks: “Paldies mammai, paldies vecākiem, paldies “Mākslai vajag telpu”. Esiet drosmīgi un ļaujiet māksliniekiem, dzejniekiem, tiesnešiem, dakteriem un citiem darīt savu darbu.”
Kategorijā “Mantojums” balvu ieguva atjaunotais Ķemeru vēsturiskais parks. Jūrmalas Kultūras komitejas priekšsēdētāja Rita Sproģe, saņemot zeltīto atsvaru, norādīja: “Paldies visai manai komandai. Paldies par nomināciju. Paldies, ka esat novērtējuši visu jūrmalnieku un Jūrmalas domes darbu. Visi zinām, kas ir kultūras mantojums – mēs to saņemam no pagātnes un atstājām nākamajām paaudzēm.”
Saturs turpināsies pēc reklāmas.
Kategorijā “Kino” skatītāji visaugstāk novērtēja daudzsēriju mākslas filmu “Emīlija. Latvijas preses karaliene” (režisori Andis Mizišs, Kristīne Želve, Dāvis Sīmanis un Gints Grūbe). Pateicības runā filmas producents un režisors Gints Grūbe teica: “Paldies skatītājiem, balsotājiem, žūrijai, sabiedriskajiem medijiem, kā arī lieliskajam filmas kolektīvam – vairāk nekā 500 cilvēkiem. Par pašu stāstu – paldies spēcīgām sievietēm Latvijas vēsturē un mūsdienās, paldies vīriešiem, kuri viņas atbalsta.”
Kategorijā “Kultūrvieta” balvu ieguva Daugavpils Marka Rotko mākslas centrs. Direktors Māris Čačka, saņemot savu kilogramu, pauda pārliecību, ka “Jau otro reizi pēc kārtas kultūrvieta ir Latgalē. Paldies kolēģiem, paldies Daugavpilij, paldies visiem kultūrvietu baudītājiem. Kultūrvietas ir tās, kas liek mums domāt, pieķerties un sākt darīt.”
Kategorijā “Vizuālā māksla” visaugstāk novērtēja Aivara Vilipsona cilni “Šeit dzīvo Čaks”. Balvu saņemt ieradās pats mākslinieks Aivars Vilipsons: “Paldies visiem, kas balsoja. Tēlniecība – tas ir kolektīvs darbs. Paldies idejas iniciatorei Čaka muzeja direktorei Antrai Mednei, Borisa un Ināras Teterevu fondam, tēlniekiem, bez kuriem es netiktu galā, – Ivaram Miķelsonam, Kārlim Alainim. Paldies, jauki.””
Saturs turpināsies pēc reklāmas.
Kategorijā “Teātris” uzvarēja Viestura Kairiša režisētā izrāde “Smiļģis” Dailes teātrī. Savā pateicības runā Kairišs teica: “Paldies! Ir ārkārtīgi liels gods saņemt šo balvu. Paldies autorei Mārai Zālītei. Mēs ļoti bieži nepamanām, ar kāda līmeņa laikabiedriem mums ir tā laime kopā dzīvot. Māra Zālīte izaicināja sevi, laiku un kultūru – tas ir nenovērtējami. Paldies Dailes teātrim.”
Balvas “Kilograms kultūras 2021” žūrijā ir LTV, LR un portāla LSM kultūras jomas profesionāļi – LTV Kultūras raidījumu redakcijas vadītāja Ieva Rozentāle, žurnālistes Lilita Eglīte, Eva Johansone, Daira Āboliņa un Henrieta Verhoustinska, LR3 “Klasika” direktore Gunda Vaivode, žurnālisti Orests Silabriedis, Liene Jakovļeva un LR1 žurnālists Toms Treibergs, kā arī portāla LSM kultūras sadaļas redaktore Laila Burāne.
“Kilograms kultūras 2021” laureātiem naudas balvu nodrošina Nākotnes Atbalsta fonds.
Saturs turpināsies pēc reklāmas.
„Kilograms kultūras” ir sabiedrisko mediju apbalvojums kultūras jomā, kas apliecina sabiedrisko mediju aktīvu līdzdarbību Latvijas kultūras dzīves procesos. Balvu piešķir Latvijas Televīzija, Latvijas Radio un Latvijas sabiedrisko mediju portāls LSM. Tradīcija aizsākta 2012. gadā, kad balvas tika pasniegtas par spilgtākajiem 2011. gada kultūras notikumiem.
Foto: publicitātes/Lauris Vīksne LTV
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Zinātnieku naktī – kosmiskie piedzīvojumi un zili brīnumi
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.